শোনো একটি মুজিবরের থেকে
"শোনো একটি মুজিবরের থেকে" হলো ১৯৭১ সালে প্রকাশিত একটি বাংলা ভাষার ভারতীয় গান যা প্রথম ২২ এপ্রিল তারিখে আকাশবাণী কলকাতায় সম্প্রচারিত হয়। আধুনিক এই সঙ্গীতের শিল্পী ও সুরকার ছিলেন অংশুমান রায়। গানটির গীতিকার ছিলেন গৌরীপ্রসন্ন মজুমদার এবং গানটির পরিচালক ছিলেন লোকসংগীত শিল্পী দিনেন্দ্র চৌধুরী। গানটি হিন্দুস্তান রেকর্ডে রেকর্ড করা হয়েছে। এটি শেখ মুজিবুর রহমান সম্পর্কে দ্বিতীয় গান যা সেসময় ভারত ও বাংলাদেশে জনপ্রিয় হয়। গানটি বাংলাদেশের মুক্তিযুদ্ধের সময় দেশের মানুষকে অনুপ্রাণিত করে।